Jordi Recio, osteòpata i kinesiòleg | ets el que menges\n24 de gener 2012 | Actualitzat el 25 de desembre 2020 per Núria Coll\nFa 25 anys que en Jordi Recio visita cada dia pacients amb tota mena de malalties. Els darrers anys, els problemes de la societat l’han portat a especialitzar-se en intoleràncies alimentàries, que detecta per mitjà de la kinesiologia, una ciència que l’ha ajudat a complementar el diagnòstic i tractament dels pacients. Al llarg de la seva trajectòria ha tingut molts professors, però el seu mestre ha estat el belga Rafael Van Assche.\nCom detectes les intoleràncies alimentàries?\nI sense resultats mèdics?\nNo em fan falta perquè la kinesiologia s’anticipa als resultats alterats. Energèticament en aquell cos ja hi ha una alteració. La kine té una base fisiològica amb estímuls musculars. Si tu punxes un múscul, immediatament hi ha una reacció de contracció; i si fas una carícia, hi ha un relaxament. Això és molt simple, però ho explico sempre així als pacients perquè s’entengui, justament perquè defujo molt la màgia. La màgia és per als mags. I l’osteopatia m’ha portat a la kinesiologia perquè el vehicle és el tema muscular.\nT’has especialitzat en malalties en el sistema digestiu, i la tècnica que utilitzes és la que consisteix a posar-se dret, aixecar un braç i, si quan el terapeuta fa força cap avall, ens flaqueja el braç, és que allà hi ha una debilitat interior, oi?\nSí, però jo, com que provo fins a 300 aliments en els pacients, no faig l’exercici del braç, perquè seria molt cansat. Jo faig el test europeu de cadena muscular, que és igual d’eficaç i més còmode: estiro el pacient (a la foto), li agafo els dos braços estirats i també detecto un canvi quan aquell aliment està alterant, per exemple, el sistema digestiu de la persona.\nI en quin format tens aquests aliments?\nHo tinc tot homeopatitzat (foto). Poso aquestes ampolletes, que anomenem testers, al damunt del cos, una per una.\nEls terrenys de la kinesiologia\nEn kinesiologia, quan parlem d’alimentació, treballem amb set terrenys diferents: mirem el metabolisme del sucre, el grau d’acidesa de la persona, les carències de minerals i oligoelements, el terreny neurodistònic, és a dir, afecció nerviosa amb somatització, el terreny vascolític –inflamació de la mucosa gàstrica, intestins, esòfag, fetge, melsa-pancrees–, les intoxicacions –amalgames dentals, un excés de metalls pesats i el terreny oxidatiu que és el degeneratiu, el pitjor i que si està en mal estat pot provocar malalties greus com el càncer.\nI és ràpid de fer?\nSí, i a vegades poso grups d’aliments per anar descartant i trobant el camí, però hi ha els aliments estrella, que els col·loco un per un perquè vull tenir certeses. Per exemple, no és el mateix tenir intolerància al blat que al gluten. És molt important saber-ho, perquè si tens intolerància a tots dos aliments, la restricció de la dieta serà molt més important, i, en el cas d’un nen, per exemple, li limites molt les possibilitats, sobretot quan menja a l’escola.\nEl blat i el gluten, i quins més són els estrella?\nLa caseïna –present a la llet, iogurt i formatges–, que provoca molts casos d’asma, i les solanàcies.\n“El 40% de la població té problemes amb el blat i no ho sap”\nPer què tenim tanta intolerància?\nPel procés d’elaboració dels aliments. Hi ha una modificació genètica molt important d’alguns dels aliments més consumits, com ara el blat. El 40% de la població té problemes amb el blat i no ho sap. Sabies que els nens nascuts amb cesària tenen més al·lèrgies?\nHi ha estudis que diuen que els nens que han nascut amb cesària, com que no han passat per la vagina i no hi ha hagut la pressió cranial necessària i descompressió posterior, sovint tenen una fixació a l’atles (la primera cervical de l’esquena), i s’ha demostrat que amb aquesta fixació tenen un índex més elevat d’al·lèrgies que els altres.\nI una cosa també important. La incidència de les al·lèrgies alimentàries sobre les al·lèrgies generals. Tracto casos de pacients que tenen més d’una al·lèrgia. A la caseïna i al pol·len, per exemple. Doncs bé, traient la llet, aquell pacient millora l’al·lèrgia al pol·len; no marxa del tot, però pot millorar fins a un 80%.\nSom una unitat. Si aquesta unitat la tenim molt neta, la resposta que tindràs vers les agressions exteriors sempre serà molt millor.\nEls osteòpates d’avui teniu una visió tan holística del cos i la persona que no només tracteu músculs. Retireu la llet als pacients.\nSí, perquè, per exemple, el fetge és un òrgan que està suspès d’uns lligaments, d’acord? Doncs tenir un d’aquests lligaments modificat per una mala postura farà que el fetge no funcioni bé encara que mengis adequadament. Amb una manipulació d’aquests lligaments podem solucionar tot el problema. Un altre exemple: gràcies als coneixements que tenim alguns osteòpates de medicina tradicional xinesa i kinesiologia sabem que pel deltoide (múscul de l’espatlla) hi passa el meridià de pulmó i veiem que hi ha un lligam. Fent una rehabilitació muscular a la zona del deltoide, podem generar una reacció en un òrgan. Moltes vegades veus que funcionalment un múscul no va bé perquè la disfunció és a la part orgànica.\nDe fet, vosaltres podeu tractar els músculs, però només amb les mans també podeu accedir a les fàcies i a les vísceres, i fer modificacions.\nSí. És el que anomenem motilitat orgànica; és a dir, mobilitzar tot el contingut abdominal per millorar la funcionalitat del cos.\nI quan es fan aquests moviments lleugers al crani i al sacre, què s’aconsegueix? I per què sempre es fan al crani i al sacre?\nPerquè van units per la medul·la i poden moure tota l’estructura del cos. El que mirem és el moviment de la medul·la, com respira. Si en millorem la mobilitat aconseguim dissoldre tensions del crani, millorar la circulació sanguínia, oxigenar tot el sistema nerviós central i crear, per tant, una capacitat més gran perquè el cos es curi d’un malestar físic i/o psíquic.


L'hospital de Figueres i el Clínic s'alien per potenciar la teledermatologia - Diari de Girona\nL'hospital de Figueres i el Clínic s'alien per potenciar la teledermatologia\nEl centre estima que quan s'hagi desplegat del tot, només entre el 30 i el 40% de les derivacions requeriran una visita presencial\n26·06·19 | 17:54\nResponsables del Clínic i Salut Empordà. FSE\nL'hospital de Figueres i l'hospital Clínic de Barcelona treballaran plegats per tirar endavant un nou model assistencial en dermatologia. Les dues institucions han signat un conveni de col·laboració pels pròxims quatre anys per potenciar l'assistència al pacient i agilitzar la valoració de l'especialista que tindrà com a eina principal la teledermatologia. A partir de la tecnologia, es coordinaran totes les derivacions entre els metges de família i els dermatòlegs de la comarca.\nAquesta «aliança estratègica», assenyala el centre figuerenc, requereix «la coordinació estreta entre els especialistes de l'hospital de Figueres i els dos dermatòlegs del servei de l'hospital Clínic de Barcelona» i va «més enllà d'un simple acord», amb l'objectiu de compartir coneixement i desenvolupar projectes comuns en el futur.\nEn aquests moments, la Fundació Salut Empordà ja té implantada la teledermatologia com a eina de gestió de les visites pels pacients amb sospita oncològica, i el que es fa ara és estendre aquesta tecnologia per a tots els motius de consulta dermatològics, per millorar el temps de resposta per part de l'especialista.\nEl protocol estableix que la derivació al servei de Dermatologia de l'hospital de Figueres es farà inicialment a través del sistema de teledermatologia. El metge de família utilitzarà un dispositiu mòbil per fer les fotografies a la zona o zones del cos del pacient que l'especialista ha de valorar, i amb una aplicació específica, es vincularan les imatges amb la identificació de l'usuari, per tal que quedin integrades a la història clínica del pacient.\nEn un màxim de quinze dies l'equip de dermatòlegs valorarà la consulta i resoldrà si el pacient s'ha de dirigir de nou al metge de família per tal que li apliqui el tractament i seguiment indicat o bé si li cal una visita presencial amb el dermatòleg.\nS'estima que quan aquest model s'hagi implantat totalment a l'Alt Empordà, només entre el 30 i el 40% de les derivacions requeriran visita presencial amb l'especialista, enfront del que passa en l'actualitat, que el servei de Dermatologia atén pràcticament la seva totalitat, apunten des de l'hospital de Figueres.\nL'hospital Clínic, que ja ha aplicat amb èxit aquest model en el seu centre, durà a terme la implementació i consolidació d'aquest programa de teledermatologia a l'Alt Empordà, la qual cosa comportarà una coordinació estreta entre dos dermatòlegs del Clínic i els dos dermatòlegs de l'hospital de Figueres, que es comunicaran per via telemàtica.\n«La societat ha evolucionat molt amb l'ús de les noves tecnologies i és un pas natural la incorporació d'aquestes eines en l'àmbit assistencial, que a més tenen un gran potencial», explica la directora assistencial de la Fundació Salut Empordà, Àngels Morales.\nLa cap del servei de Dermatologia de l'hospital Clínic de Barcelona, Susana Puig, afegeix que «aquest acord permet al Clínic treballar amb el territori, amb una comarca com l'Alt Empordà que té 68 municipis». «Nosaltres tenim experiència en teledermatologia, però amb aquest acord veurem unes necessitats i una realitat que segur que són diferents de les que pot tenir una gran ciutat com Barcelona», assenyala.\n1 Manel exhaureix les entrades pel concert sense distàncies de la Mirona de Salt\n2 La UdG posa en funcionament un Servei d’Atenció Integral LGTBI\n3 El mapa del covid a Girona per municipis\n5 Girona engega les reunions per negociar els pressupostos


Lloguer de sales i despatxos · Espai Gut\nA Espai Gut ofereix lloguer de despatxos de dilluns a divendres.\nSi ets psicòleg/psicòloga i necessites un despatx, a Espai Gut tens un espai d’intercanvi i creixement professional.\nEl lloguer de despatxos inclou:\nAccés a l’Espai entre 9:30 i 20:30h, de dilluns a divendres.\nIntèrfon d’accés a cada despatx.\nWifi + serveis impressora.\nCuina office/ cafè i te\nOpció de lloguer de la sala de reunions, de formació i de tallers.\nArmariets per a objectes personals i documents confidencials.\nBústia de telèfon amb missatges.\nXarxa de professionals, grups de supervisió mensual.\nDifusió en mitjans locals i xarxes socials.\nIdeal per a psicoteràpia individual i de parella\nVisites adults i famílies.\nCapacitat fins a 4-5 persones.\nMobiliari: taula, cadires, butaques.\nVisites sessions infància i adolescència\nSala de grups i formació\nOpció de tallers\nOpció de sessió de teràpia corporal\nTé pissarra i projector per fer presentacions\nDespatx consulta privada\nDisposa de taula de despatx\nVisites adults i parelles\nSessions familiars fins a 4 persones\nDespatx polivalent per a sessions de psicologia infantil i adults\nEspai polivalent per a xerrades, tallers i sessions grupals\nCapacitat fins a 25-30 persones


L'hostaleria i el comerç s'han unit en un gran aliança per exigir ajudes "directes compensatòries i urgents" a les administracions per valor de 12.500 milions d'euros per salvar a tots dos sectors, que són dels més afectats per la crisi del coronavirus.\nEn concret, l'aliança estima que les ajudes directes necessàries rondarien els 12.500 milions d'euros, de les quals 8.500 milions d'euros són les que reclama l'hostaleria, mentre que 4.000 milions d'euros correspondrien a al sector del comerç.\nHostaleria i comerç han presentat aquest dijous aquesta gran aliança, en la qual estan presents l'Associació Empresarial del Comerç Tèxtil i Complements (Acotex), Amicca, Associació Nacional de Centrals de Compra i Serveis (Anceco), Confederació Espanyola de Comerç (CEC), Comertia, Eurelia, Federació Espanyola de Comerciants d'Electrodomèstics (FECE), a més d'Hostaleria d'Espanya i de Marques de Restauració, que representen a bars i restaurants.\n"L'objectiu d'aquesta gran aliança està sempre enfocada a la defensa dels interessos de tots dos sectors i per tal d'evitar la destrucció d'empreses, de llocs de treball i el trencament de la cadena productiva", ha explicat la portaveu d'hostaleria i secretària general de Marques de Restauració, Paula Nevado.\nD'aquesta manera, l'aliança reitera la necessitat de "ajudes directes compensatòries" pels tancaments i limitacions d'activitat que han provocat en l'actualitat la desaparició a Espanya de 148.000 negocis, unes pèrdues de facturació de 82.000 milions d'euros i que s'hagin destruït mig milió de llocs de treball.\nDEMANEN UNA TAULA DE DIÀLEG I MESURES FISCALS, LABORALS I FINANCERES\nNevado ha indicat que aquesta aliança reclama a les administracions un "pla seriós i ben dotat", pel que han sol·licitat al Govern central la constitució de "manera urgent" d'una taula de treball per consensuar les mesures que s'han d'adoptar de "caràcter immediat per salvar a uns sectors que aporten la cinquena part del PIB de país ".\nD'aquesta manera, l'aliança d'hostaleria i comerç ha presentat una sèrie de propostes concretes a l'Administració amb una bateria de mesures financeres, laborals, de lloguers i fiscals.\nAixí, entre algunes d'elles, figuren l'increment del període de carència dels ICO en 12 mesos, ajudes directes en la proporció a la davallada de les vendes respecte a 2019, la prolongació dels ERTO més enllà del 31 de maig, fins a desembre de 2021, la possibilitat de flexibilitzar la plantilla, ajustar els contractes dels lloguers, la reducció temporal de l'IVA per potenciar el consum o exempcions en taxes com l'IBI o les escombraries, entre altres propostes.\n"La situació és extremandament greu i demanem una reacció urgent. Som part de la solució i tot passa per regular i coordinar com anem a desescalar aquesta tercera onada. Apel·lem a la sensibilitat del Govern central", ha demanat Paula Nevado, que ha lamentat que les ajudes de les CCAA "arriben amb comptagotes" i que "proporcionalment són irrisòries per sostenir l'activitat".\nPer la seva banda, Carlos Moreno, portaveu de al sector del comerç i secretari general de la Federació Espanyola de Comerciants d'Electrodomèstics (FECE), ha recordat que el diàleg amb l'Administració ha estat "permanent des de març" i apel·la a la constitució urgent de la taula de diàleg, perquè es "va tard" amb les ajudes. "No podem esperar un dia més per salvar el teixit de la cinquena part del PIB d'Espanya", ha indicat.\n"Ens estem jugant el futur, si l'hostaleria i el comerç funciona, Espanya funcionarà. Fem una crida a la immediatesa en l'escolta, perquè el no prendre mesures està provocant la mort de moltes companyies i la pèrdua de molts llocs de treball", ha recalcat .\nD'aquesta manera, el comerç està estudiant i no descarta el interposar demandes col·lectives contra el Govern central i les comunitats autònomes per les pèrdues ocasionades per la crisi sanitària com està fent l'hostaleria.\n"Estem analitzant aquesta opció i no descartem prendre mesures com les demandes que està interposant l'hostaleria", ha indicat Moreno, que ha precisat que en els pròxims dies podria haver novetats, perquè la situació en què es troba el sector és "dramàtica" .


El bisbe Taltavull denuncia les 'fake news' i defensa la presumpció d'innocència\nHa dit que "avui domina un ambient en què la presumpció d'innocència no té lloc"\n2 min. Palma 14/04/2019 17:43\n651x316 Imatge del bisbe Taltavull. Imatge del bisbe Taltavull.\nEl bisbe de Mallorca, Sebastià Taltavull, ha criticat –en ocasió de la seva homilia en la missa del Diumenge de Rams– les 'fake news' o "les notícies malintencionades", i ha defensat el principi de presumpció d'innocència, ja que és un "dret humà" i una "actitud cristiana".\nEn aquest context, Taltavull ha dit que "avui domina un ambient en què la presumpció d'innocència no té lloc", una societat en què la manera de comunicar-se és a través de les "males interpretacions, les falses notícies o les notícies malintencionades per anar sempre contra algú; això és inhumà i injust".\nEl prelat ha volgut recordar durant la seva homilia els articles 11 i 12 de la Declaració Universal dels Drets Humans, que reconeixen el dret de tothom a la presumpció d'innocència fins que no es provi la seva culpabilitat, i que ningú serà objecte d'intromissions arbitràries en la seva vida privada, la seva família, el seu domicili, la seva correspondència, ni d'atacs al seu honor i la seva reputació.\nTambé ha citat l'article 24.2 de la Constitució espanyola, en què s'afirma que tothom té dret a la presumpció d'innocència, i "més encara de tot allò que es converteix en notícia i s'exposa al públic perquè l'atropellament sigui encara major", ha lamentat el bisbe de Mallorca, que ha advertit que aquesta no és la manera d'actuar de Déu respecte dels pecadors.


Figueres, 27 de juny de 1883\nPerpinyà, 20 de març de 1949\nProvinent d'una família de comerciants de Figueres, va cursar els seus estudis primaris i de batxillerat a la seva ciutat natal. Als disset anys va anar a Barcelona per aprendre l'ofici de sastre, formació que continuarà a París el 1902, moment que aprofitarà per prendre part en la fundació del Casal Català de la capital francesa.\nLa seva estada a Barcelona li havia servit per establir uns primers contactes amb cercles intel·lectuals modernistes, tot iniciant col·laboracions periodístiques en revistes com Joventut i Il·lustració Llevantina. Aquesta activitat com a escriptor i activista literari no l'abandonarà en tornar a Figueres, per treballar professionalment com a sastre a l'empresa familiar dels Magatzems de Figueres Puig-París. Casat amb Adela Carbona el 1907, residirà a Girona.\nL'activitat cultural, literària i periodística\nPuig va tenir una activa vida cultural i associativa, que el va dur a implicar-se en totes les iniciatives culturals i cíviques de la seva ciutat natal. Així, durant la seva joventut serà un dels organitzadors de la Festa de la Bellesa a Figueres (1906) i dels Jocs Florals de l'Empordà. Anys a venir, el 1922, presidirà el Patronat de la Biblioteca Popular, acabada d'inaugurar, des d'on aprofitarà per potenciar la creació d'un fons de llibres empordanesos, un altre sobre la sardana, un arxiu de música de l'Empordà i una galeria d'Empordanesos Il·lustres. Amb la dictadura de Primo de Rivera, la tasca del Patronat quedarà desnaturalitzada i Puig dimitirà el càrrec (1924). Tot seguit, la prohibició del setmanari Empordà Federal el privarà d'una altra tribuna pública. Davant aquesta conjuntura, la seva acció com activista es traslladarà a d'altres indrets.\nPuig es convertirà poc després en membre del Foment de la Sardana de Figueres (1927), des d'on maldarà per fomentar la recerca i divulgació de l'obra del músic Pep Ventura. Un any després, el 1928, participarà en l'organització de l'Exposició Provincial de Belles Arts, que se celebra al Casino Menestral de Figueres, on, després de l'èxit de les conferències que s'hi celebren en ocasió d'aquest esdeveniment, es constitueix una agrupació cultural anomenada Atenea, de la qual Puig serà el secretari (1928-1936). Atenea es convertirà des de la seva fundació en una tribuna oberta als diferents sectors intel·lectuals i polítics de tradició republicana. Per la seva seu passaran conferenciants de primera línia, com Joaquim Xirau, Antoni Rovira i Virgili, Carles Rahola, Gabriel Alomar, Rafael Campalans, Joan Estelrich, Carme Montoriol, Pere Bosch-Gimpera o Pompeu Fabra.\nPuig també serà Mestre en Gai Saber del Felibratge Català per l'Acadèmia dels Jocs Florals de la Ginesta d'Or de Perpinyà (1934) i soci de l'Associació Protectora de l'Ensenyança Catalana.\nEn l'ambit periodístic, col·laborarà en publicacions com La Revista, D'Ací i d'Allà, El cor del poble, La Humanitat i L'Horitzó, de Barcelona, L'Autonomista de Girona i les ja esmentades Empordà Federal, de Figueres —de la qual esdevingué director el 1930—, Joventut i Il·lustració Llevantina.\nEn el camp literari, serà durant la dècada dels vint que Puig publicarà la majoria de les seves obres importants, bona part de les quals inscrites dins el moviment modernista i orientades cap al regeneracionisme. Al seu primer llibre de narracions, Tragèdies de veïnat (1923), ja hi trobem gran part del que serà la crítica d'uns estaments burgesos acomodats. Una burgesia mitjana que ubica a la seva Figueres natal, i de la que s'ocupa en un altre llibre de narracions, La fi de Don Joan (1929). En les seves dues novel·les, Lo planeta d'en Gerardo (1925) i L'oncle Vicens (1926), també centrarà la seva crítica en la personalitat d'aquests sectors socials. Puig aprofitarà aquestes obres per denunciar l'apatia de la seva participació en la vida política o les mancances quant a la presència catalana als seus negocis i la variabilitat dels seus principis ideològics. És significatiu, en aquest sentit, el títol d'un dels seus contes: El senyor Bernat, botiguer ex-anticlerical. En bona part d'aquestes obres trobem la crítica mordaç a un prototipus de comerciant aferrat a uns interessos purament materials i productius.\nEl 1931 guanyarà el premi de prosa als Jocs Florals de Barcelona i estrenarà la peça teatral Quan s'ha perdut la fe, publicada el 1936, el mateix any que apareixeran Contes de la viu-viu i de la xiu-xiu. El 1933 encara estrenarà una altra comèdia, L'avi.\nLa seva personalitat política i intel·lectual és fonamental per comprendre l'univers republicà de la Figueres i de l'Empordà del primer terç del segle XX, fins el punt que Puig es va convertir en una figura clau per acostar els vells republicans del partit federal figuerenc al sentiment catalanista, sense deixar de banda els principis de Francesc Pi i Margall.\nA partir de la tertúlia d'un grup de joves descontents amb la dinàmica política i cultural de la ciutat de Figueres, el 1908 fou un dels fundadors de l'Aplec Nacionalista Republicà, entitat política que tenia com a portaveu la publicació Empordà. Puig també serà un dels fundadors, el 1911, d'Empordà Federal, la publicació senyera des d'aquell moment del republicanisme catalanista i federalista a terres empordaneses.\nPosteriorment, ingressarà a la Unió Federal Nacionalista Republicana, on continuarà duent a terme la seva activitat política, sempre amb un rerefons marcadament culturalista. A partir de 1916, però, entrarà de forma més intensa en la vida política. Així, el 1918 el trobem com a revitalitzador d'una comissió ciutadana a favor de l'erecció a la Rambla de Figueres d'un monument a Narcís Monturiol, convertit en un mite del republicanisme empordanès del segle XIX. Un mite que el mateix Puig s'encarregarà de potenciar amb la publicació de Vida d'Heroi: Narcís Monturiol, inventor de la navegació submarina. Al llibre, a part de l'estudi biogràfic del personatge, Puig fa una interpretació en clau romàntica de les lluites republicanes de mitjan segle XIX amb Abdó Terradas i Narcís Monturiol al capdavant. En aquesta obra es presenta el segle XIX com una lluita entre el progrés i la llibertat que representen les idees republicanes contra el militarisme dels governs monàrquics i l'obscurantisme de l'església oficial.\nL'any de la caiguda de la dictadura primoriverista iniciarà una important tasca política de partit, que el portarà a una dedicació intensiva a la vida pública durant la dècada dels trenta. Amb la República, Puig se situarà en primera línia política tot ocupant càrrecs representatius, sense deixar de ser un dinamitzador ideològic i organitzatiu. Que seguia essent l'ideòleg del moviment republicà figuerenc i empordanès no en deixa cap dubte amb un escrit, "Som allà on érem", al número de represa d'Empordà Federal el 12 d'abril de 1930: "Som republicans perquè estimem que la República és l'única forma de govern compatible amb la dignitat humana. Som catalans, perquè, reconeixent la personalitat de la nostra terra, l'estimem amb tota l'ànima perquè és la nostra. Som federals precisament perquè no som separatistes (...). Afirmem les nostres idealitats republicanes i federals de catalans que volen integrar-se a la federació ibèrica".\nA partir de 1930, doncs, la presència de Puig en primera línia política és clau, com posa de manifest la seva participació en la constitució de la Federació Republicana Socialista de l'Empordà, que acabarà adherida a Esquerra Republicana de Catalunya el 1931, i de la qual Puig és president. La Federació Republicana Socialista de l'Empordà serà el grup hegemònic en la vida política durant el període republicà a Figueres. Guanyadors de les eleccions del 12 d'abril, Puig és elegit regidor i serà el portaveu del grup governant. També tindrà les funcions de president de les comissions de finances i de cultura i participarà, en tant que vocal, a la Junta de l'Hospital i la Junta Local de Primera Ensenyança.\nAquell mateix 1931 serà elegit representant dels regidors del partit figuerenc a la Diputació Provisional de la Generalitat de Catalunya i formarà part de la ponència redactora de l'Estatut d'Autonomia de Catalunya, en qualitat de membre d'aquella. També serà regidor de l'Ajuntament de Figueres entre 1931 i 1938, membre de la Comissió Permanent del Comitè Executiu Central d'Esquerra i Comissari de la Generalitat a Girona el 1933, responsabilitat des de la qual ajudarà a impulsar polítiques d'infraestructures a la comarca, tant d'obres públiques com sanitàries i educatives. El gener de 1934 tornarà a formar part de la candidatura figuerenca de la Federació Republicana Socialista de l'Empordà que guanyà les eleccions municipals.\nLes represàlies pels Fets d'Octubre de 1934 el varen portar a la presó, responsabilitzat, com a Comissari de la Generalitat a Girona, de l'assassinat del comandant militar d'aquesta ciutat mentre llegia el ban que proclamava l'estat de guerra. Puig serà condemnat a 30 anys de presidi. Durant l'any i mig que va restar a la presó de Girona aprofità per escriure un dietari que s'acabarà publicant amb el títol d'Ell, a la presó (1938) i que esdevindrà un testimoni en primera persona de la repressió durant el bienni negre. També del seu període de reclusió data una comèdia dramàtica titulada S.O.S., i alguns treballs de traducció.\nA les eleccions a Corts del febrer de 1936, Puig és inclòs a la llista per Girona del Front d'Esquerres de Catalunya, com a mecanisme per alliberar-lo de la presó i com a icona propagandística. La victòria a les urnes el retorna a la llibertat, al seu lloc de regidor a l'Ajuntament de Figueres i al càrrec de Comissari de la Generalitat. Però les seves obligacions a les Corts de Madrid l'obliguen, l'abril, a renunciar als dos càrrecs anteriors.\nIntegrat dins de la minoria d'Esquerra, serà membre titular de la Comissió de Pensions i suplent de la de Guerra (març-juliol de 1936), suplent de Comunicacions (1937) i suplent de les del Tribunal de Comptes i Comunicacions (1938-1939).\nDurant la Guerra Civil serà cònsol de la República Espanyola a Perpinyà i, al final de la guerra, a Lió. Amb la derrota republicana no tornarà mai més a Catalunya, instal·lant-se a Perpinyà, on morirà deu anys més tard.


Com un sol home | Toni Aira\nEtiquetes: #LaCortinaDeFum, agenda política, articles, catalanisme, CiU, comunicació, eleccions, ERC, Junqueras, Mas, periodisme, política, Rull, spin doctors\nCom aquells moviments instintius del cos humà que fem ben bé sense adonar-nos-en, els partits polítics reaccionen sistemàticament, sense necessitat d’aturar-s’hi gaire o gens, quan es donen circumstàncies com l’atac exterior o allò que ells consideren que ho és. En aquest sentit, efectivament, a CiU es van sentir atacats quan Oriol Junqueras va dir que si Esquerra guanyava les eleccions catalanes, igualment oferiria la presidència a Artur Mas, si això els preocupava. Ho van veure com una befa amb to perdonavides i un voler projectar l’actual president com un titella en mans d’Esquerra, «i tot per no admetre que el líder republicà i el seu equip no estan per l’acord».\nA CiU es van sentir atacats llavors i també ara, encara més, quan a la seva roda de premsa de divendres -«per traspassar-nos la pressió i identificar CiU com el problema»-, la secretària general d’ERC, Marta Rovira, va venir a dir que el problema és que els convergents no volen independents a la llista de Junqueras. «Això últim ja és de traca, a més de molt deshonest», diu un dels homes de Mas al partit.\nEn guàrdia, doncs. I, de retruc, un moviment annex de manual en aquests casos: augment de la cohesió interna. En aquest cas a CDC i a CiU. ¡Com un sol home! Fa setmanes que passa. Pau interna per encarar la batalla amb l’altre en condicions. En aquest sentit, fins i tot un Josep Rull, que aixecava suspicàcies entre algun sector del partit, ara és reivindicat pels qui fins ara eren més crítics, «perquè està obrint-se, escoltant i repartint joc a tothom dins la casa». Fins i tot quan ara preguntes a aquests sectors més escèptics amb ell com el veurien de futur líder, et diuen: «Ara per ara és el que tenim i ens hi haurem d’entendre».\nI ell va feinejant, també polint la seva projecció pública, com per exemple en les passades festes nadalenques amb sessió d’entrenament comunicacional de la mà d’un assessor, vell conegut de la casa, Ferran Ramon Cortés, que ja va ajudar Mas fa anys en el seu procés de construcció com a líder, en el front de la comunicació verbal i no verbal. Això, de cara enfora, però ara, sobretot, de cara endins, Rull al partit i Mas a palau busquen cohesió interna a CDC i a UDC. Mas ha donat joc en la seva estratègia a la vicepresidenta Joana Ortega (d’Unió).\nSun Tzu a L’art de la guerra, gran manual d’estratègia política, va dir: «Maniobrar amb un exèrcit és avantatjós. Maniobrar amb una multitud indisciplinada és perillós». A CiU s’hi estan aplicant. ¿Només per si un cas?


Subscripcions a la revista ‘El Món d'Ahir’\nSortegem subscripcions anuals a la publicació d’història d’autor dirigida per Toni Soler\nPortades d''El Món d'Ahir'\nLa revista trimestral 'El Món d’Ahir' reivindica des del 2016, any del seu naixement, un gènere a cavall entre la història, el periodisme i la literatura, que la mateixa publicació anomena ‘història d’autor’. Es tracta d’un gènere creatiu més que no pas divulgatiu, que té per objectiu fer gaudir del doble plaer de llegir i reviure el passat.\nEl passat mes de febrer, Minoria Absoluta i Som, empresa editora de SÀPIENS, van arribar a un acord per crear una nova editorial especialitzada en història. El nou segell, que editarà les revistes 'El Món d’Ahir', SÀPIENS i el Petit SÀPIENS, esdevindrà la principal empresa editorial del nostre país especialitzada en el món de la història i impulsarà altres projectes per donar a conèixer de forma divulgativa i innovadora el nostre passat. A més, l’acord permetrà que la revista que dirigeix Toni Soler pugui ser present a totes les llibreries del país.


He omplert la banyera d'aigua freda.: Parella de famosos… i freaks!!\nÉs ben veritat que pots passar-te dies sense veure a ningú famós pel carrer. Inclòs setmanes o mesos o anys, m’atreviria a dir. Però ahir va donar la casualitat que en un sol dia en vaig veure dos. Potser el primer em va fer més il·lusió veure’l que a l’altre. Potser és perquè aquest primer representa quelcom nostre i que em fa sentir orgullós. Potser és perquè l’altre ja se li ha quedat petit això d’aquí i ha alçat el vol buscant donar una dimensió més gran a la seva carrera, o perquè quan el podria veure és a hores, per a mi, intempestives de la nit... Els dos són catalans: el primer de Girona i l’altre de Reus. La veritat és que no són famosos de talla mundial, però sempre et fa il·lusió trobar-te’n algun pel carrer.\nEl primer (tal i com l’he anomenat aquí) va ser l’Albert Jorquera, porter suplent del Barça. Pel matí, de nou per la Quiron per temes divers os, el vaig veure sortir de la revisió degut a la lesió de lligaments que va fer-se fa unes tres setmanes. Vestit amb un xandall blau, amb una crossa a cada mà i molt amable va accedir a fer-se un parell de fotografies amb una parella que rondava per allà. Únicament, per no atabalar-lo, vaig acostar-me per donar-li ànims i per dir-li que estigués tranquil que el nou fitxatge del Barça per la porteria (José Manuel Pinto) per molt bé que ho fes no li podria treure el lloc.\nAl segon (o l’altre, tal i com l’he esmentat més a dalt) vaig trobar-lo per la nit, com no podria ser d’una altra manera. Amb les seves ulleres i la seva perilla, de seguida vaig veure que es tractava de l’inconfusible Andreu Buenafuente. Agafat de la mà d’una noia i fent una mica el ruc pel carrer, quan va passar pel costat nostre vaig deixar-li anar un: “Adéu, Andreu!!”, a lo que va respondre un “Bona nit!!”, i va seguir caminant amb la noia tot rient i xerrant animadament.\nLa parella de freaks va venir més tard, quan després de sopar ens estàvem esperant a l’andana el metro per anar cap al centre a prendre alguna cosa amb uns amics amb els que havíem quedat. De sobte van acostar-se un parell de personatge. Un era d’aspecte normal, però l’altre en lluïa un de ben curiós: amb un pantalons texans ben amunt, una samarreta blanca per l’ocasió (amb ganes de marcar pit, però només podent marcar panxa), amb un got de plàstic a la mà ple d’un líquid de color carbassa i mirant/repassant de dalt a ba ix a totes les noies que passaven tot guinyant l’ull al company i dient-li: “Tiene un punto”. Bé, doncs una vegada dintre el metro i arribant a una parada, els va semblar veure a un amic. Quan el metro va obrir les portes van sortir a mirar fora del vagó i van tornar a entrar de seguida deixant-se una bossa amb colors militars al terra. La conversa que va venir a continuació entre els dos individus va ser quelcom semblant a això:\nCOMPANY-NORMAL: (veient que la bossa s’havia quedat al terra) Te has dejado la bolsa.\nCOMPANY-ESTRANY: (després de pensar la resposta) Ya, es una bomba. Es que soy Bin Laden.\nC-N: (amb cara d’admiració i respecte i fent que sí amb el cap) Bin Laden macho...!! (reconsiderant uns segons) Bueno, si tuvieses veinte años más, barba blanca y turbante...\nC-E: Bueno, igual sí!! (passa una noia per davant, guinya l’ull al company i fa un gest amb el cap tot assenyalant-la) Tiene un punto.\nAra m’agradaria fer un punt i a part i fer-vos partícips de la nova moda que crec que s’està imposant a TMB. S’anomena Metrolló i consisteix en fer el famós botelló, però als vagons del metro. M’explico: assentat davant nostre hi havia una parella de sud-americans i un duia un got d’aquests de festa infantil de color blau i transparent a la mà. Quan li quedava només un dit al vas va treure d’una bossa vermella de plàstic una botella de whisky d’aquestes d’un euro de marca no t’hi fixis (de les que només beure’n un glop ja tens ressaca per dues setmanes) i se’l va tornar a omplir. Vaig quedar estorat!! Serà una nova moda? Sabia lo de fer el botelló pels carrers, parcs i places de les ciutats, però desconeixia que l’hàbit s’estava estenent als vagons del metropolità...\nPublicat per Jordi a les 20:46\nLa permissivitat s'estén arreu de la societat, a tots els nivells, inclòs per sota de terra. No és estrany trobar-se amb situacions com aquesta, cada vegada més frequents, el metro va camí de convertir-se en un mitjà marginal i els usuaris ho acabarem pagant.\nRespecte als famosos, l'últim que vaig veure, fa poc també, va ser la Paz Padilla en un supermercat de Premià de Dalt: no va estar massa encertada quan una senyora li va demanar que el signès el seu paquet de panrico, i li va respondre: "no me toque ger shosho!"\nRecordo fa anys, la Olvido de Alaska m'ho va negar a mi dient-me: "Ahora no, mi amor" No costa res ser amable, la veritat.\n21 de gener de 2008 a les 11:41\nDoncs sí, la amabilitat moltes vegadas l'obliden i no recorden que, precisament, si són algú és gracies a la gent anònima que els segueix i els recolza.\nAquesta Paz Padilla la feina més simpàtica jo... A la tele riu molt...\nAixò del metro, tens raó. A mi, moltes vegades em recorda aquells que surten a les pel·lícules que estan atrotinats i ple de gent txunga...\n21 de gener de 2008 a les 14:25


Disseny d'enginyeria - Suzhou Bricmaker Automation Co., Ltd.\n7 PUNTS CLAU PER AL DISSENY D'ENGINYERIA\nPrincipi de coll d'ampolla, cap més gran i cua més petita.\nEvitant alguns factors de coll d'ampolla que restringeixen la capacitat de producció. Garantir una producció dissenyada i esperada i una enginyeria fluida.\nIncloent matèries primeres amuntegades, taller de producció, apilament acabat, instal·lacions d'oficines i d'habitacions, enllumenat verd i altres instal·lacions.\nDesenvolupament de processos:\nIncloent el processament de matèries primeres (trituració, envelliment), formació de cos, procés de forn, descàrrega de maons, envasos, etc.\nSelecció d'equips auxiliars:\nSegons la tecnologia per seleccionar equips de procés, forns, equips operatius, sistemes de control electrònic, taller, etc.\nEmmagatzematge de matèries primeres. Planta de trituració. Emmagatzematge envellit. Línia d'extrusió. Emmagatzematge de maons verds. Assecat de 3 túnels i 3 focs. Productes sinteritzats. Embalatge.\n2. Condicions locals basades\nTecnologia de càrrega i descàrrega de bastidors d'apilament secundaris\nConstrucció de Shale.Xinjiang City. Productes d’alta qualitat\nLa producció de productes de blocs buits d’alta qualitat, la companyia és potent, amb bona comercialització o matèria primera amb major contingut d’humitat.\nTerres residuals. Llots de vida\nApilament amb 7 capes ， Cambra d'assecat de 6 túnels storage Emmagatzematge de productes acabats\nApilament secundari amb tecnologia de carro d'assecat més petita\nL'alt contingut d'humitat dels materials, tingueu en compte consideracions econòmiques, es pot seleccionar aquest procés adequat per a petites i mitjanes empreses, una sola vegada o apilament secundari.\nApilament secundari, si es tracta de la proporció de cendra volant d’alt volum, l’apilament secundari és millor que un apilament únic, principalment a través de l’altura en blanc del codi de forn d’assecat artificial, augmenta el rendiment, el cost d’inversió és superior a l’apilament únic camp lleugerament superior a una sola apilament.\nProcés d'apilament únic\nMatèries primeres (ganga de carbó, esquist, etc.) amb un baix contingut d’humitat. L’apilament únic simplifica el procés de producció, redueix les feines, millora les condicions ambientals dels treballadors, millora la productivitat del treball, la mecanització i l’automatització, un cost global inferior al del procés d’apilament secundari.\n3. Centrar-se en el refinament de les matèries primeres i el tractament uniforme\nRefinament de matèries primeres\nEn funció dels diferents materials i dels productes sinteritzats, la mida de les necessitats de matèria primera és diferent. Però el principi general és que una bona granularitat de les matèries primeres, les matèries primeres de plàstic és relativament alta, s’adapten a requisits de producte més alts.\nRefinar les matèries primeres fa referència a trossos de matèria primera trencats per l’impacte d’equips més grans, i la pols de matèria primera s’alimenta de la velocitat més ràpida dels petits equips de trituració, com ara molí de rodes, trituradora de gàbies, trituradora de rotllos, etc. en matèria primera fina.\nTractament uniforme de matèries primeres\nMatèries primeres uniformes, principalment a través d’equips automàtics de mesurament d’aigua i electrònics proporcionalment a la configuració, remenat, transportats a l’emmagatzematge envellit, humitat de les partícules de matèria primera, evacuació i augment de la seva estabilitat, millora de les propietats d’emmotllament dels materials, propietats d’assecat i rendiment de cocció, millorar la capacitat i la qualitat dels productes.\n4. Estructura del forn, presteu atenció al principi dels productes de sinterització tèrmica\nEls productes de maó Changxing Tela amb maons buits de parets primes requereixen una baixa temperatura, un assecat lent, un flux d’aire uniforme i una cocció ràpida. Així, tres processos de cocció i un de cremada, assegureu-vos de la qualitat i la capacitat.\nProcés d’assecat Tela.3 de Changxing i cremada d’un túnel\n5. Mètode d'apilament, presteu atenció al principi tèrmic dels productes sinteritzats\nLa forma d’apilar és més important que cremar\n6. Escala d’economies\nEls principis són que l’alta capacitat, el cost reduït, l’operació senzilla.\n7. Preocupació, inversió i estalvi energètic\nAutomatització d'equips, apilament de robots, descàrrega de maons, embalatge, sistemes de control automàtic.\nSupermercat BricMaker, clau en mà, servei de finestreta única.\nTot el nostre treball per assegurar el bon flux del procés de producció, garantir la qualitat, assolir economies d’escala, reduir el consum d’energia, millorar l’eficiència i, més convenient per a les pràctiques de gestió de l’operador, millorar la imatge corporativa.


Mapa Picu Cueton - Majada Ostandi - Majada Dubrieyu - Busnuevu - Collau Sordia - Inguanzo\n> Picu Cueton - Majada Ostandi - Majada Dubrieyu - Busnuevu - Collau Sordia - Inguanzo\n> Mapa Picu Cueton - Majada Ostandi - Majada Dubrieyu - Busnuevu - Collau Sordia - Inguanzo\nEl recorregut de Picu Cueton - Majada Ostandi - Majada Dubrieyu - Busnuevu - Collau Sordia - Inguanzo s'ha dissenyat per crear una cursa de muntanya de 7.87 km que comença a Asiego i finalitza a Asiego. Si vols gaudir de la muntanya i comprovar el teu estat de forma no t'ho pensis i... anima't! I si ho fas, explica'ns com ha anat això!\nEl perfil de Picu Cueton - Majada Ostandi - Majada Dubrieyu - Busnuevu - Collau Sordia - Inguanzo ens deixa una altitud màxima de 1642m i una mínima de 312m, creant un desnivell positiu de 1376m i un desnivell negatiu de 51m. Tot això fa que aquesta cursa de muntanya tingui un desnivell mig de 1120m.\nPerfil Picu Cueton - Majada Ostandi - Majada Dubrieyu - Busnuevu - Collau Sordia - Inguanzo\nAvis sobre el mapa Picu Cueton - Majada Ostandi - Majada Dubrieyu - Busnuevu - Collau Sordia - Inguanzo: El mapa, perfil i recorregut d'aquesta cursa de muntanya és aproximat. Senderators no es responsabilitza de les dades incorrectes que es puguin mostrar.


Guanyar el SíSí, és guanyar la democràcia, la llibertat i la justícia social | Veïns per la Independència\n← Ara és l’hora de celebrar la consulta i guanyar-la!\nHissada de bandera i nous jardins a Girona dedicats al creador de l’Estelada →\nGuanyar el SíSí, és guanyar la democràcia, la llibertat i la justícia social\nPosted on Setembre 17, 2014\tby veinsxindependencia\nLa plataforma “Esquerres pel #SíSí“ ha presentat avui dimecres el manifest a favor del doble sí a la consulta del 9N. Un dels objectius principals d’aquesta iniciativa és ser una plataforma per convèncer a les classes populars i més desafavorides que el procés cap a la independència és també una oportunitat per al canvi social.\nEntre els signants es troben els partits ERC, CUP, Procés Constituent i alguns sectors d’ICV, sectorials de l’ANC i entitats com el Sindicats Estudiants dels Països Catalans i la Intersindical-CSC, entre d’altres. A títol personal, a banda de persones d’aquests partits, també s’hi han adherit l’exdiputat socialista Toni Comín, l’advocat Jaume Asens, sindicalistes de CCOO, UGT o l’USTEC, el president de la Federació d’Associacions de Veïns de Barcelona, Lluís Rabell, o diversos diputats d’ICV-EUiA, entre d’altres.\nAquest fet pot arribar a tenir una gran transcendència per guanyar la consulta, per assolir una majoria inqüestionable pel SíSí.\nGuanyar vol dir sumar encara més. I cal sumar allà on encara no hem sumat prou. Les classes populars, treballadores, els autònoms i petits comerciants empobrits per la crisi, els aturats, els que estan a punt de ser desnonants, els que encara veuen el procés cap a la independència com una cosa llunyana o que no va amb ells i que encara no se n’han adonat de que ens trobem davant d’una oportunitat única de capgirar aquesta situació. La democràcia, la llibertat i la justícia social vindran amb la independència i ells, nosaltres, en seran, n’hem de ser, els principals protagonistes.\nÉs per això que assoleix una importància estratègica de primera magnitud la plataforma que s’ha presentat avui al voltant d’un manifest i d’un projecte: guanyar el SíSí, guanyar la República Catalana Independent.


La Taula del Tercer Sector demana al nou govern que reforci les polítiques d’igualtat de gènere - Social.cat\nReclama que s’incorpori la perspectiva de gènere en el disseny, execució i avaluació de les polítiques socials\nDilluns, 8 de març de 2021 | 09:45 h\nLes entitats apunten que la taxa de risc de pobresa femenina és del 20% enfront del 18% dels homes | Engin Akyurt (Unsplash)\nLa Taula del Tercer Sector reclama al nou govern que reforci les polítiques d’igualtat de gènere per reduir la pobresa i les desigualtats que pateixen les dones, sobretot en aquest context de crisi socioeconòmica derivada de la Covid-19, en el qual les dones són les més afectades.\nLa pandèmia està agreujant la pobresa en les dones, avisa la taula, que afegeix que es tracta d'un fenomen que en els últims anys ha anat creixent. És per això que ha demanat que s'incorpori la perspectiva de gènere en el disseny, execució i avaluació de les polítiques socials.\nEn aquest sentit, la Taula avisa de la relació directa entre pobresa i dona: estan més exposades i tenen més risc de patir una situació d’empobriment pel fet de ser dones. I aquest risc encara augmenta més si es té una discapacitat, un problema de salut mental, és d’origen migrat o pertany al col·lectiu del poble gitano o LGBTI.\nLes entitats apunten que la taxa de risc de pobresa femenina és del 20% enfront del 18% dels homes. La dona és un dels col·lectius més colpejats per la pobresa. En termes generals, des de 2008 i fins ara, la pobresa en les dones no ha parat de pujar (el 2008 era d’un 14%), recorden.\nA més, la Taula del Tercer Sector remarca que en el cas de les llars monoparentals, gairebé la meitat (47%) estan en situació de pobresa i dupliquen el risc en comparació amb les altres llars. A això es suma la qüestió de la bretxa de gènere, que també es veu en les pensions de jubilació o en els propis salaris.\nUn altre factor a tenir en compte, segons la Taula, és la desigualtat que es produeix en l'àmbit del treball domèstic i de cures, que s'ha accentuat amb la pandèmia. El mateix ha passat també amb la violència masclista.


El Centre MQ de Reus obrirà les portes de l’antic hospital a l’abril\nAl nou equipament s’hi realitzarà l’activitat ambulatòria mentre que les instal·lacions actuals de la Clínica Fàbregas mantindran els serveis hospitalaris i quirúrgics\nper Adrià Morte Masfarné dilluns, 13 de gener 2020 - 13:08h\nEl nou Centre MQ Reus, situat a l’edifici de consultes externes de l’antic Hospital Sant Joan, obrirà les seves portes a la segona quinzena d’abril. Després de diversos endarreriments a causa de les obres de rehabilitació, el trasllat es farà efectiu després de Setmana Santa. La data de l’estrena s’ha avançat aquest dilluns 13 de gener durant la visita d’obres al nou equipament sanitari. L'actuació ha tingut un cost de 2,5 milions d'euros i suposa la primera fase del projecte total del trasllat del centre.\nConcretament, s’ha actuat en 6 plantes i en uns 400 metres quadrats per planta on s’hi traslladarà tota l’activitat ambulatòria. D’aquesta manera, s’hi realitzarà el servei d’urgències, que passarà dels 2 boxs actuals a 5 boxs, consultes externes, intervencions de cirurgia menor ambulatòria i proves invasives i exploracions complementàries i radiologia.\nPer un altre costat, a l’edifici del carrer Gaudí s’hi concentrarà tota l’activitat quirúrgica i l’hospitalització, que ara es presta al mateix edifici i a l’Hospital Universitari Sant Joan, així com una part de les consultes externes.\n«Han estat dos anys de treballs d’obres. Estem contents, s’ha fet molt bona feina i ha quedat molt bé el nou Centre MQ. Complim amb el fet de retornar al centre de la ciutat l’activitat hospitalària», ha assenyalat l'alcalde de Reus, Carles Pellicer. El batlle reusenc ha afegit: «es va haver de traspassar l’hospital als afores de la ciutat per qüestions d’espai perquè aquí es quedava petit. Ara aquest nou equipament ens dóna moltes possibilitats i proximitat de la salut al centre».\nActualment, el Centre MQ està format per 160 professionals contractats i 230 metges consultors i realitza més de 100.000 visites a l’any i atén unes 26.000 urgències. L'actuació ha tingut un cost aproximat de 2,5 milions d'euros entre obres i equipament i representa només una primera fase. L'objectiu final és traslladar tota l'activitat del Centre MQ a l'antic hospital encara que no s'ha concretat el termini exacte. «Quedarà una altra fase d'inversió amb una major quantitat de diners on s'ubicaran més equipaments i s'ocuparan més metres quadrats», ha explicat el regidor de Salut de l'Ajuntament de Reus, Òscar Subirats.\nLes obres han servit per rehabilitar 6 plantes de 400 metres quadrats cadascuna | Adrià Morte\n«Anem ara a consolidar molt bé aquesta fase, que culminarà quan acabem de marxar de l’Hospital nou i ja estiguem instal·lats als equipaments del carrer Gaudí i aquest. Ens plantejarem de quina manera anem desenvolupant el trasllat definitiu. No tenim marcat un termini fix», ha explicat Subirats. De fet, hi ha per endavant un calendari de deu anys després que es prorrogués recentment el contracte de les instal·lacions actuals del carrer Gaudí.\nPer una altra banda, la directora del Centre MQ, Àngels Rius, ha comentat que els reptes de futur de l'equipament sanitari passin per la integració de l'espai en un únic espai, l'ampliació de la cartera de serveis, especialitats i procediments i la participació en Salut Pública, promoció, prevenció i cooperació.\nA l'equipament situat a l'antic Hospital de Reus s'hi traslladarà tota l'activitat ambulatòria | Adrià Morte\nS’estima que diàriament passin pel nou centre més de 2.000 persones\nSegons les estimacions del Centre MQ, en un dia es practiquen de mitjana 22 altes, 19 activitats quirúrgiques, 10 intervencions ambulatòries, 72 urgències, 437 visites i 466 exploracions complementàries. Això suposa que en el nou centre hi passaran aproximadament més de 2.000 persones. L’alcalde de Reus, Carles Pellicer, ha explicat que l’obertura del nou centre «comportarà més activitat i vida al voltant del Mercat Central i aquesta zona de la ciutat».\nL'accés al nou Centre MQ es farà pel carrer del Vapor Nou | Adrià Morte\n📺TELEVISIÓ: El Mercat Central de Reus, protagonista a TV3 aquest dimarts!\n🗒 AGENDA: Blanca Busquets presenta el seu nou llibre al Centre de Lectura


Política de privacitat - Dafran Floor Service\nDAFRAN FLOOR SERVICE, S.L. tracta les dades dels seus clients garantint en tot cas la privacitat i la confidencialitat a fi d’atorgar la major protecció possible als seus drets fonamentals com a ciutadà de la Unió Europea. En aquest sentit li oferim la informació necessària d’acord amb el que disposa l’art.º 13 del Reglament (UE) 2016/679 del Parlament Europeu i de Consell, de 27 d’Abril de 2016, Relatiu a la Protecció de les Persones Físiques en el que Respecta al Tractament de Dades Personals i a la Lliure Circulació d’aquests Dades.\nINFORMACIÓ BÀSICA UNA ALTRA INFORMACIÓ\n1.‐ RESPONSABLE: DAFRAN FLOOR SERVICE, S.L MAS PUJOL, 2B BAJOS 08916 BADALONA (BARCELONA),administracion@dafranfs.es\n2.‐ DELEGAT DE PROTECCIÓ DE\nDADES No és preceptiu per al responsable.\n3.‐ FINALITAT DEL TRACTAMENT\n3.1.‐ Informació de Serveis\nInformació dels serveis requerits a través del formulari web per el propi interessat\nLegitimació: Consentiment atorgat per l’interessat.\nDades obligatories Les dades sol·licitades en el formulari són de caràcter obligatori. Sense ells no és\npossible donar resposta a la petició\n3.2.‐ Fins de Marketing i publicitat Les dades aportades per l’usuari podran ser utilitzades pel responsable per enviar publicitat a l’interessat sobre els seus productes i serveis.\nDades obligatories Les dades aportades són necessaris per a la finalitat de l’tractament. sense ells\nno és possible la seva execució\n4.‐ DESTINATARIS DE LES DADES Les dades personals que l’interessat introdueix en el formulari són utilitzats\núnicament per DAFRAN FLOOR SERVICE, S.L..sin que es cedeixin a tercers.\n5.‐ PROCEDENCIA DE LES DADES DAFRAN FLOOR SERVICE, S.L obté les dades per al compliment de la\nfinalitat de l’tractament de la persona interessada.\n6.‐ TERMINI DE CONSERVACIÓ DE LES DADES DAFRAN FLOOR SERVICE, S.L conservarà les seves dades a l’efecte de la finalitat de requeriment d’informació durant el període de 90 dies.\n7.‐ CONSENTIMENT DAFRAN FLOOR SERVICE, S.L. obté el\nconsentiment de l’interessat per al tractament de les seves dades respecte de les finalitats descrites en aquest document mitjançant la seva acceptació lliure, específica a cada finalitat, informada i inequívoca mitjançant el formulari de contacte del web. L’interessat podrà consentir el tractament de les dades per a cada finalitat de forma independent, així com retirar el seu consentiment en qualsevol moment per a cadascuna de les finalitats.\nLa retirada del Consentiment per part de l’interessat d’un tractament concret no afectarà la licitud del tractament de dades realitzat amb anterioritat a aquesta decisió\n8.‐ EXERCICI DE DRETS 6.1. – L’interessat podrà en qualsevol moment exercitar els seus drets en la forma establerta en la normativa sobre protecció de dades. Específicament podrà:\n– Revocar en qualsevol moment l’autorització concedida per al tractament de les seves dades.\n– Exercitar els drets d’accés, rectificació, oposició, supressió, minimització i portabilitat, així com a no ser objecte de decisions automatitzades.\nPer exercitar els seus drets haurà de dirigir-se per escrit a el responsable de l’Fitxer a través de la següent adreça de correu electrònic: administracion@dafranfs.es\n6.2. – Així mateix l’interessat pot, si ho desitja i per salvaguardar els seus drets, dirigir-se a l’Agència Espanyola de Protecció de Dades (AEPD), amb domicili a 28001 de Madrid, Cl Jorge Juan nº 6.\n9.‐ DECISIONS AUTOMATIZADAS YELABORACIÓ DE PERFILS No se adopten pel responsable del fitxer decisiones automatitzades ni\ns’elaboran perfils amb les dades personals aportades per l’ usuari.\nINTERNACIONALS No es contempla pel responsable del fitxer la transferència internacional\nde dades de l’interessat.


Un incendi en un bloc de pisos obliga a evacuar 97 persones a Molins de Rei | Guàrdia Urbana de Molins de Rei\nNo s'han registrat ferits i la majoria dels veïns ja han pogut tornar al seu domicili\nper Júlia Navarro / ACN 10/03/2021 08:05h\nNit moguda pels bombers a Molins de Rei, al Baix Llobregat. Aquesta matinada de dimecres, un incendi en un bloc de pisos ha obligat a evacuar 97 persones, segons han informat els Bombers de la Generalitat. A banda de les 97 persones evacuades, també s'han hagut de confinar veïns dels pisos superiors. Per sort, no s'han hagut de lamentar ferits ni víctimes mortals.\nEl foc s'ha originat a les 02.37 hores en un bloc de 10 plantes, amb quatre pisos per planta, al carrer de la Raseta de la localitat del Baix Llobregat. Les flames han cremat el pati interior i una habitació d'un pis de la primera planta i s'ha propagat verticalment. El recorregut de les flames ha acabat afectant els balcons de la galeria del 4t, 5è i el 6è pis. A les 03.18 hores els Bombers han donat per controlat el foc i han començat les tasques de ventilació i revisió. A les 04.40 hores els veïns han pogut tornar als seus domicilis, a excepció dels del pis de la primera planta. I és que, segons els primers indicis, en aquesta planta és on s'hauria originat el foc.\nEls Bombers hi han treballat amb 10 dotacions, que han permès l'evacuació dels veïns i l'extinció del foc. A banda dels bombers, al lloc dels fets també s'hi han desplaçat efectius del Sistema d'Emergències Mèdiques (SEM), la Guàrdia Urbana de Molins de Rei, els Mossos d'Esquadra i els tècnics de les companyies de serveis de l'edifici.\n2,40 h. Matinada, Incendi en un pis barriada del Canal, desallotjats 2 blocs de pisos i reallotjats provisionalment CC Pont de la Cadena, sense ferits, ràpida intervenció i coordinació @bomberscat@semgencat@CreuRojaBLLC@mossos@GU_Molinsderei@AjMolinsdeReipic.twitter.com/ZEeei10ivh\n— Guàrdia Urbana MdR (@GU_Molinsderei) March 10, 2021\n10 dotacions #bomberscat hem treballat aquesta matinada (avís 02.37h) en un incendi que ha afectat diversos pisos, d'un bloc de 10 plantes amb 4 pisos per planta, al c/ de la Raseta de Molins de Rei. No hi hagut cap persona ferida. https://t.co/5hJkbSEoPx\n— Bombers (@bomberscat) March 10, 2021\nL'incendi ha cremat el pati interior i una habitació d'un pis de la 1a planta i ha propagat verticalment afectant els balcons de la galeria del 4t, el 5è i el 6è.\nA les 03.18 ja s'ha donat el foc per controlat. pic.twitter.com/S6uYH4nxDi\nA partir de les 04.40 h tots els veïns han pogut retornar als seus domicilis excepte els del pis de la 1a planta on hauria començat el foc.\nFins al lloc també s'hi han desplaçat efectius @semgencat@GU_Molinsderei@mossos i tècnics de les companyies de serveis\nÚltima hora Última hora Successos Última hora Bombers Última hora Incendi Última hora Molins de Rei


Albasud - After hours Cancun 2010: clímax d’eufòria. L’eco del caos climàtic emergent\nAfter hours Cancun 2010: clímax d’eufòria. L’eco del caos climàtic emergent\nArticle d’opinió de Joan Buades en el que s’aporta un balanç crític als resultats de la Conferència de Nacions Unides sobre Canvi Climàtic (COP 16) celebrada a Cancún, Mèxic, del 29 de novembre al 10 de desembre de 201\nCrèdit Fotografia: Felipe Calderón, president de Mèxic. Fotografia de Gobierno Federal. Lic. Creative Commons.\n“Cancún salvat en el darrer minut, reneix el multilateralisme i l’esperança d’una entesa global pel clima, hi haurà diners frescos per al Sud més vulnerable i a curt termini, el desembre que ve a Sud-àfrica es signarà una solució global impensable fa només un any...”\nHem de felicitar els organitzadors de Cancún per la feliç performancecomunicativa i diplomàtica que han arrodonit enguany, tan allunyada del caos i el patrioterisme llampant del festival de l’any passat. Seguint els consells bàsics del coaching sobre responsabilitat social corporativa, s’ha aconseguit positivar els resultats del fiasco de Copenhaguen. Segons Der Spiegel, un primer paquet de consensos afecta el futur del marc legal que gestionarà les limitacions dels gasos hivernacle en els pròxims temps, com ara:\n- Reconèixer que les anàlisis científiques emeses pel Panell Internacional sobre el Canvi Climàtic (IPCC) estan fonamentades i que, per tant, cal actuar contra el deteriorament climàtic d’origen antropocèntric.\n- Acordar veure’s en una nova cimera a Durban a finals del 2011 per trobar una prolongació o substitut del Tractat de Kyoto abans que expiri el 2012. - Assumir com a Nacions Unides les declaracions d’intencions del “compromís de Copenhaguen” (subscrit només pels EUA així com les emergents Xina, l’Índia i Sud-àfrica) que preveuen unes reduccions voluntàries d’emissions simbòliques.\n- Acceptar que els estats amb més superfície boscosa (especialment Rússia) poden rescatar drets d’emissions a compte del seu estoc de boscos rescatadors de CO2.\nParal.lelament, es genera un altre feix d’iniciatives que sota l’orwelliana denominació de “Long-term Cooperative Action” (LCA) pretén activar els ajuts del Nord industrial al Sud més poblat i precari a l’hora d’adaptar-se al canvi climàtic en marxa. Aquí criden l’atenció mecanismes com:\n- L’exhortació als estats industrials perquè vagin més enllà de les seves promeses actual i incrementin els objectius de reducció de gasos hivernacle d’acord amb el ritme que reclamen els informes de l’IPCC.\n- La reclamació que els estats del Sud es comprometin també amb objectius de reducció reals, sempre de caràcter voluntari, per tal d’incorporar-los a una dinàmica general de protecció climàtica, tenint en compte que Kyoto no afectava potències emergents com la Xina, el Brasil o l’Índia.\n- La legalització de l’estratègia de rescat de CO2 via cultiu de boscos a través de l’estratègia coneguda com “REDD+” (Reducció de les Emissions producte de la Desforestació i la Degradació), molt controvertida a escala global per la seva manca de garanties per a les comunitats aborígens, els pobles del Sud i també pel que fa a millores verificables en el balanç climàtic, tal i com han denunciat organitzacions com OFRANEH, a Hondures.\n- El proveïment de30.000 milions de dòlars a partir de fons públics i privats del Nord per a actuacions d’emergència al Sud amb la previsió d’arribar als 100.000 cap al 2020. L’administrador d’aquest nou “Green Climate Fund” (Fons Verd pel Clima) serà el Banc Mundial, un actor de reconegut prestigi entre les corporacions industrials.\n- Les Nacions Unides obriran un centre de tecnologia climàtica dreçat a fer factible la transferència de tecnologies netes al Sud. Malgrat aquestes evidències, el propi The New York Times no s’ha concedit ni un dia d’eufòria. Es tractaria d’un “acord modest” i “molt allunyat del que cal segons la comunitat científica”. El millor seria el canvi emocional: a diferència de Copenhaguen, en deixar Cancún l’esperança de rescat climàtic s’hauria reobert.\nDe fet, el resultat final semblava el millor possible si es posa en relació amb els propòsits que s’havia fixat al llarg del 2010 la burocràcia de la governança global (encarnada en el sistema de Nacions Unides): rebaixar les expectatives de la cimera de Cancúnper tal d’aconseguir petits avenços de naturalesa tècnica. Entre aquests sobresortien dues perles, lligades a com captivar voluntats en el Sud situat en primera línia de vulnerabilitat climàtica: pactar incentius per reduir les emissions producte de la desforestació i la degradació dels boscos (els anomenats REED+) i establir un marc financer d’ajuts a l’adaptació al pitjor per a les àrees més precàries (bàsicament els estats menys desenvolupats , els microestats insulars de l’Índic i el Pacífic, així com el continent africà).\nAixí es podia trencar la popularitat i potència del discurs sobre la «injustícia climàtica» (el 70% de les emissions acumulades els darrers 250 anys són responsabilitat del Nord però, paradoxalment, és en les regions del Sud on l’impacte del canvi climàtic està començant a fer estralls) entre els països més empobrits i vulnerables del Planeta. I, de pas, es guanyava temps per refer ponts entre uns EUA, que segueixen esquivant les seves responsabilitats de primer nivell, una UE que presumeix de líder verd mundial però és incapaç de pactar en el seu si una interlocució comuna i uns estats emergents com Xina que es limiten a prendre’s la revenja històrica fent sofrir les potències occidentals que ahir els perdonaven la vida. Aquest ambient precisament és el que traspuen les filtracions de Wikileaks sobre les negociacions climàtiques: terror davant un nou Copenhaguen, perfil baix, cinisme europeu davant la desídia nord-americana i xinesa.\nUn dels pitjors gags el protagonitzà el primer ministre espanyol i president de torn de la UE en el primer semestre del 2010, José Luis Rodríguez Zapatero, quan va oferir renunciar a una cimera bilateral UE-EUA sobre el clima prèvia a Cancun sempre que el president Obama retés visita a Madrid per fer-se la foto amb ell…. En aquest marc de «business as usual», els resultats de Cancun han estat encara més fantasmals per quant ni tan sols s’ha aconseguit prorrogar el tímid i incomplert Tractat de Kyoto de 1997 i que venç el 2012, l’únic tractat internacional vinculant realment existent per intentar preservar el clima. Precisament el Japó, l’estat amfitrió de l’únic tractat de protecció del clima que tenim, va ser qui es va despenjar primer.\nCom a conseqüència, d’aquí poc més de 12 mesos legalment cap estat industrial del Nord podria no estar sotmès a l’observació de nivells de reducció reals i obligatoris d’emissions hivernacle. Si l’any passat l’Estat danès va protagonitzar un sorollós descrèdit per la seva rudesa impròpia d’una democràcia històrica a l’hora de tractar la protesta global per la injustícia climàtica, enguany l’esperpent s’ha perpetrat amb la col•laboració d’un estat mexicà incapaç d’imposar-se davant les màfies del més variat pelatge.\nLa lleugeresa amb què el president Calderón ha conduït la cimera de Cancunha fet que molts la confonguessin amb una fira turística i que no es prestés la deguda atenció al fet que precisament indrets litorals molt turistitzats com Cancun tenen tots els números per desaparèixer durant el segle XXI. Dissortadament, en una mostra de qui s’ha sortit amb la seva, només Bolívia ha aixecat la veu per qüestionar que amb aquesta plèiade de mesures pugui evitar-se el que diu la comunitat científica: en realitat, mentre es parla de limitar a una mitjana del +2ºC l’augment de les temperatures globals per al 2100, ens estaríem encaminant a uns nivells del +4ºC, sense que es pogués garantir la supervivència de nombroses comunitats i estats al Sud.\nI després de Cancún, on se situen les noves perspectives per al clima comú? Una resposta òbvia i en la línia hiperactiva que ens té ensinistrats l’agenda global del Poder industrial ens porta a situar noves esperances en la COP17 de Durban (Sud-àfrica) a finals del 2011. Però potser és hora de recordar, amb el dramaturg Heiner Müller, que “l’optimisme respon només a la falta d’informació”. Només així podrem començar a adonar-nos de dos desafiaments infravalorats fins ara i que estan destinats a marcar decisivament el segle XXI: l’efecte catalitzador que pugui exercir el canvi climàtic sobre la fossat social Nord - Sud i la capacitat de resiliència del projecte democràtic que hem conegut una minoria de la humanitat en aquests darrers 250 anys.\nEn un llibre enlluernador, Les Guerres del Clima. Per què es matarà en el segle 21?(que serà publicat en edició espanyola el gener de 2011), el psicòleg social Harald Welzer, especialitzat en recerca sobre com les persones corrents van esdevenir protagonistes de les atrocitats de l’Holocaust, crida l’atenció sobre l’increment del nombre de conflictes lligats directament i indirectament amb el deteriorament del clima comú sense que ens n’adonem des del Nord (com ara a Darfur o Ruanda amb la vista posada a l’Àfrica subsahariana, el subcontinent indi o Centramèrica com a zones d’alta vulnerabilitat climàtica). Seguint Günter Anders, el prestigiós investigador alemany ressalta la “ceguesa davant l’apocalipsi” de les societats industrials opulentes i la seva vana pretensió d’exotitzar la implosió tribal i violenta de cada cop més comunitats arreu del món (des de Bòsnia a Mèxic) com si no poguessin passar a un Occident considerat immune.\nPer això, cal fixar-se en la creixent atenció que mereix l’extraordinari risc de migracions forçades d’un nivell desconegut en la Història si comencem a donar per realista un escenari d’augment de les temperatures mitjanes de +4°C en lloc de l’optimista que mantenen les potències industrials de màxim +2°C. Com respondran societats com les europees i les nord-americanes a fluxos gegantescos de persones que fugiran per necessitats del seu lloc d’origen perquè s’han tornat inhabitables? Una instantània d’això la subministren el testimoni atroç de les migracions de persones centramericanes via Mèxic envers els EUA. Des de la psicologia social, Welzer apunta que no són precisament les condicions objectives d’una situació les que condicionen què farà la gent sinó la manera com aquesta les percep. En aquest sentit, alerta d’un risc colossal de reducció de bona part de la Humanitat amenaçada pel canvi climàtic a “part sobrant de l’espècie”, ja que viu en àrees on el profit en béns naturals i matèries primeres és irrellevant.\nAquest procés de mutació de l’opinió pública en societats modernes com les europees s’experimentaria de manera “natural”, no traumàtica per part de bona part de la ciutadania, justificada en les “necessitats” del moment i sense assumir-ne la responsabilitat personal, talment com bona part de l’Europa central va col•laborar amb entusiasme però sense reconèixer-ho en el projecte exterminista nazi respecte als jueus i altres minories. Això sense tenir en compte el risc de processos autocatalítics que portin a l’acceleració de les conseqüències socials del col.lapse climàtic i a una escalada exponencial del nivell de violència global.\nEl segle XXI serà, és ja, un segle amb molts menys conflictes per motius ideològics que la centúria anterior però molt més violència lligada a l’accés als recursos naturals que escassegen com mai. La temptació de “radicalització” de les societats del Nord a causa de l’amenaça per al seu estatus que suposa col.laborar en la preservació del clima comú, que necessàriament ha de passar per fer la justícia climàtica reduint dràsticament i ràpidament el consumisme forassenyat, es palpa cada cop més a la vella Europa i a la jove Nord-amèrica en termes d’augment de populismes i xenofòbia que revelen una extrema vulnerabilitat democràtica interna. Paral•lelament, la consciència i l’avaluació de la desigualtat d’exposició a la vulnerabilitat climàtica comença a ser assumit com una dada “natural” a partir de la qual cada govern del Sud ha d’intentar “negociar” avantatges, per exemple, els fons climàtics d’emergència.\nLa solitud de Bolívia a Cancún resulta, en aquest sentit, corprenedora davant el retrocés experimentat respecte a la cimera de Copenhaguen per l’argument de “justícia climàtica” i la cohesió negociadora de la unió africana i els estats insulars greument amenaçats a l’Índic i el Pacífic. Per als activistes de la justícia climàtica global, tot plegat significa que, al capdavall, està en joc molt més que la catàstrofe climàtica real o el risc d’apartheid planetari contra amples capes de la Humanitat al Sud: estaríem davant la fi del projecte modern d’un Occident lliure, democràtic i il.lustrat.\nDes d’aquest punt de vista, després de la COP15 i la COP16 cal recentrar la percepció del canvi climàtic i les seves alternatives de superació en termes de problema cultural, lligat per tant no tant a què podem fer sinó a com volem viure. En aquest sentit, hi hauria dues orientacions fonamentals a cultivar: evitar la irreversibilitat en les decisions per tal de garantir l’existència permanent de societats obertes, amb possibilitats de dissens i diàleg entre posicions diferenciades, i eixamplar les oportunitats de participaciópopular directa a escala mundial i local. Perquè preservar el clima exigirà l’emergència paral.lela d’una ciutadania democràtica global i la recuperació o recreació d’unes comunitats locals vives i amb capacitat de decisió i resistència davant la globalització neoliberal i el seu detritus climàtic. Sense deixar-se enlluernar pels titulars i l’optimisme virtual de Cancún, aquest és l’horitzó més prometedor que no cal perdre de vista, el vertader llegat de l’eclosió i col.laboració inèdita d’una munió d’iniciatives ecosocials alternatives a Copenhaguen.


El concorregut Cros de Vidreres clou el Circuit Gironí - Diari de Girona\nEl concorregut Cros de Vidreres clou el Circuit Gironí\nDavid García, Pablo García i Marc Treserra pugen al podi masculí mentre que Bàrbara Ramón, Elena Fonalleras i Laura Prieto brillen entre les dones\nddg 28.01.2019 | 00:21\nUn moment de la sortida de la cursa de la categòria sènior femenina d'ahir a Vidreres.\nAhir finalitzava el Circuit Gironí de Cros, Gran Premi Consell Comarcal de la Selva, que aquesta temporada 2018/19 s'ha disputat durant 9 proves que s'han celebrat a diferents punts del territori gironí entre la Selva, la Garrotxa, el Pla de l'Estany i el Gironès. Hi han participat gairebé 3.500 atletes de totes les edats, des dels prebenjamins, sub8, fins als veterans de més 80 anys que disputaven el Campionat de Catalunya a Caldes de Malavella el passat cap de setmana. Tot i el fred, la climatologia va respectar la 30a edició del Cros de Vidreres, que va comptar amb moltíssima presència d'atletes i públic.\nLa cursa absoluta masculina, en la qual els participants havien de completar 5.500 metres al llarg de tres voltes, va tenir tres protagonistes clars: Marc Treserra (CE Penedés), que va tirar dels capdavanters per davant de David García (TR-Esports Parra) intentant donar la sorpresa imposant des del primer moment un alt ritme per veure si podia posar dificultats als seus perseguidors; Pablo García (Pratenc AA), que anava tercer, i va començar a retallar metres als capdavanters protagonitzant un esprint final; i David García, que va acabar sent el vencedor. Finalment Treserra va arribar tercer de la cursa absoluta.\nEn fèmines va vèncer l'atleta local Bàrbara Ramón, que milita a les files de l'AA Catalunya. Per darrere d'ella arribava a meta Elena Fonalleras (CA Santa Cristina) i a certa distància, en tercera posició, una jove de la categoria juvenil, Laura Prieto (CA Lloret).\nJosé María Cañadas (CA Castellar) va guanyar en veterans a Albert Rotllant (CE Cassanenca) i Albert Lapuente (CA St Just).\nL'Adepaf vol crear un equip amb cadira de rodes per ampliar la seva oferta.\nPalamós suspèn i ajorna un bon grapat d'activitats esportives.\nEls futbolistes del Barça accepten rebaixar-se el 70 per cent del sou.\nStuani torna a escena aquest 2021\nFrancisco: «Benvinguts siguin els vuitens de final perquè ara tenim jugadors suficients»\nA Catalunya han mort 689 persones per covid-19 els primers 15 dies del 2021\nBlanes posa 125 denúncies en set mesos per entrar a la zona protegida del Delta de la Tordera


Amics de l'Art Romànic - IEC: de febrer 2014\n[10-02-2014] – Conferència «El vestit cortesà» a càrrec de Rosa M. Martín\nEl dilluns 10 de febrer de 2014 a les 19.00 hores ha tingut lloc la conferència del cicle Promoció artística femenina a la Corona d'Aragó baixmedieval, «El vestit cortesà», a càrrec de la Sra. Rosa M. Martín, historiadora dels tèxtils i de la indumentària. La conferenciant s'ha centrat en la indumentària femenina dels sectors distingits de la societat medieval catalana, comprenent les reines, les princeses i dames de la cort i l'alta burgesia que pretenia introduir-se a la cort. En primer lloc, ha exposat les fonts iconogràfiques: l'escultura (també la funerària), la pintura, la miniatura i el brodat. A continuació ha anat exposant els diferents tipus de roba i calçat que utilitzaven les dones, en dos blocs, dedicats respectivament als segles XIV i XV. S'ha pogut constatar com la roba interior, les cotes, les fopes, els mantells, i les diferents lligadures i toques del cap difereixen en formes i estils segons les èpoques, i sovint indiquen la pertinença a un estrat social molt concret.


Nom: CASA DE LA PLAÇA VELLA, 11\nAdreça: Plaça Vella, 11\nLa casa està situada entre el carrer de la Clau, el carrer Onyar i la plaça Vella. És un edifici cantoner de tres plantes i vessant a façana. Tot i que l’estructura original del segle XVI s’ha mantingut, les reformes realitzades al llarg del segle XX han modificat força la seva fesomia.\nDe l’edifici original es conserva la llinda de la porta que té el text inscrit “A X de abril 1580” i part de la finestra de la primera planta, reconvertida en porta, amb les impostes decorades amb motius florals i escuts en relleu. La façana lateral mostra una finestra amb llinda monolítica amb motiu ornamental de fulla de roure.\nEl parament és arrebossat pintat excepte la planta baixa de la façana principal que presenta un aplacat de pedra irregular. La casa està situada entre el carrer de la Clau, el carrer Onyar i la plaça Vella. És un edifici cantoner de tres plantes i vessant a façana. Tot i que l’estructura original del segle XVI s’ha mantingut, les reformes realitzades al llarg del segle XX han modificat força la seva fesomia.\nDe l’edifici original es conserva la llinda de la porta que té el text inscrit “A X de abril 1580” i part de la finestra de la primera planta, reconvertida en porta, amb les impostes decorades amb motius florals i escuts en relleu. La façana lateral mostra una finestra amb llinda monolítica amb motiu orname...


Nules vol constituir una borsa de treball d’arquitecte tècnic – Ajuntament de Nules\nHome Històric Nules vol constituir una borsa de treball d’arquitecte tècnic\nNules vol constituir una borsa de treball d’arquitecte tècnic\nEl termini per a presentar instàncies finalitza el pròxim 2 de febrer\nL’Ajuntament de Nules ha convocat el procés selectiu per a la constitució d’una borsa de treball d’arquitecte tècnic per a cobrir les baixes d’aquest servei i per a la provisió de personal, de forma interina, després de la jubilació dels titulars, donat que en l’actualitat no existeix borsa de treball d’aquesta categoria professional.\nEn concret, amb la constitució d’aquesta borsa es vol cobrir la provisió temporal de vacants o substitucions que afecten al personal, “en aquests moments el departament d’urbanisme compta amb dos llocs de treball d’arquitecte tècnic que per diverses raons l’ausència d’un d’ells comporta una càrrega de treball tant per a l’arquitecte tècnic com per a l’arquitecte municipal, que al mateix temps comporta també un retràs en les tasques del departament. De manera que, amb la constitució d’aquesta borsa es podrà contractar temporalment a un professional d’aquesta especialitat quan hi haga necessitat d’aquest servei”, explica l’alcalde, David García.\nLes persones interessades a participar en el procés selectiu poden presentar la sol•licitud corresponent fins dimarts 2 de febrer i les bases i el temari de la convocatòria es troben publicats al portal de transparència de l’Ajuntament de Nules www.nules.sedelectronica.es.\nAixí doncs, el procés selectiu es farà per concurs-oposició i entre les principals funcions que desenvoluparà el personal seleccionat es troba l’emissió d’informes relacionats amb llicències i declaracions responsables; redacció d’informes sobre disciplina urbanística; redacció de projectes i memòries municipals; informes d’ocupació de via pública i de responsabilitat patrimonial de l’ajuntament; direcció de l’execució de material i coordinació de la seguretat i salut en obres municipals; entre altres tasques pròpies del departament d’urbanisme.


El Sitges defensa la plaça de DHB contra el CEU però ha de decidir si vol contiunar a la categoria |\nEl Sitges defensa la plaça de DHB contra el CEU però ha de decidir si vol contiunar a la categoria\n28 juny 2016 28 juny 2016 RugbyCat 0 Comment CEU, DHB, General, Sitges\nFinalment no hi haurà nou equip català al Grup B de la Divisió d’Honor “B”. El CEU va perdre el partit de tornada de la promoció d’ascens contra el Sitges per 25 a 7 i es queda a un pas de pujar de categoria després de dos llargs mesos de playoffs (entre DHC i DHB).\nEls locals partien amb avantatge després del 3 a 10 aconseguit en el duel d’anada, i diumenge a Santa Bàrbara van resoldre de nou el partit. A la mitja part, però, l’eliminatòria encara estava oberta, doncs els de verd guanyaven tan sols per 10 a 7. L’esperança de la remuntada va dissipar-se a la segona meitat amb el parcial de 15 a 0 que va encaixar el CEU, que ha arribat just de forces en aquest tram final de campanya.\nEl Sitges, doncs, ha defensat al terreny de joc la seva plaça a la segona divisió espanyola. No està gens clar, però, que els de Santa Bàrbara vulguin continuar a la Divisió d’Honor “B”. Els durs resultats de la passada temporada (dues victòries i un empat en 22 partits) i, sobretot, la falta d’efectius en moltes jornades (el segon equip rarament disposava d’un equip complet) fan que alguns jugadors del club de Santa Bàrbara s’estigui plantejant si seguir o no en aquesta categoria.\nDecisió important, doncs, la que ha de prendre el Sitges, i que pot afectar, a més a més, al CEU, que podria finalment ascendir a la DHB si els del Garraf prefereixen tornar a les lligues catalanes.\n← Francisco Fernández “Vasko” rectifica i seguirà a la banqueta del Martorell\nJaume Genabat deixa la Santboiana i torna a l’USAP de Perpinyà →


L'ANC estudia portar al TC la prohibició d'organitzar manifestacions durant la campanya del 14-F\nAcusa el TSJC d'haver rebutjat alguns recursos basant-se en una llei franquista\nEls advocats de l'ANC Joaquim Fibla, Jordina Sonet, Pep Cruanyes i Patrícia Sierra en una roda de premsa el 20 de juliol del 2021. Pol Solà / ACN\nBarcelonaDiversos advocats de l'Assemblea Nacional Catalana (ANC) han criticat aquest dimarts que el Tribunal Superior de Justícia de Catalunya (TSJC) hagi desestimat els seus recursos contra la prohibició d'organitzar manifestacions durant la campanya del 14-F basant-se en una llei preconstitucional ja derogada. En una roda de premsa, els lletrats han criticat l'"animadversió política" d'alguns magistrats del TSJC per haver prohibit les mobilitzacions amb arguments ja no vigents i han denunciat que el TSJC "fa una interpretació completament restrictiva del dret de reunió i aplica una llei franquista del 1976 derogada l’any 1983". "Volem fer constar i denunciar aquesta deriva restrictiva del dret fonamental de reunió i de la llibertat d’expressió per part del TSJC", han manifestat.\nDe les quinze mobilitzacions prohibides per la Junta Electoral Provincial de Barcelona, dotze ho van ser al ser considerades actes electorals i tres perquè suposadament no s'havien comunicat a la conselleria d'Interior amb els deu dies preceptius d'antelació que preveu la llei. En set casos, el TSJC ha donat la raó a l'ANC, tot i que amb el vot particular del president del tribunal sentenciador. En els altres vuit casos en què no s'ha donat la raó a l'entitat, en cinc hi ha hagut vots particulars a favor de l'ANC i només tres han estat per unanimitat en contra. "Hi ha un grup de magistrats que admeten el dret a manifestació i un altre grup que mira de trobar qualsevol excusa. Això és injustificable, no fan una lectura neutral dels fets, sinó política", ha denunciat l'exvicepresident de l'ANC Josep Cruanyes.\nPer ara, els advocats han demanat aclariments en 14 de les sentències i estudien presentar recurs d'empara davant del Tribunal Constitucional en nou casos, abans d'anar, si és necessari, davant del Tribunal Europeu de Drets Humans. A més, l'ANC també ha lamentat que nou de les sentències han estat notificades en castellà, tot i que la formació va demanar que es redactessin en català. Igualment, al·lega que el procediment judicial hauria d'haver seguit la via urgent reservada a la protecció dels drets fonamentals com el de reunió.\nANC Josep Cruanyes manifestacions


Beca RED-Acer - Univers Junior Report · Blue Globe Media\nBeca RED-Acer for Education\nBases de la 2ª edició | Curs 2020-2021\nOBJECTIU I FINALITAT DE LA BECA\nEl projecte Revista Escolar Digital (RED) és una xarxa de diaris escolars dirigits, redactats i gestionats per alumnes de secundària amb el suport de periodistes professionals del diari d’actualitat per a joves Junior Report. Amb un pla de treball específic i adaptat a cada centre escolar, les revistes escolars digitals publiquen cada setmana notícies, entrevistes i articles amb l’alumnat com a protagonista.\nEl projecte RED ofereix un mitjà d’expressió i opinió per als estudiants fomentant la mirada crítica de l’actualitat; converteix a l’estudiant en protagonista de la notícia i li ofereix un espai per informar de les activitats del seu entorn; proposa eines per identificar les notícies falses; proposa interacció amb estudiants d’altres cultures per treballar temes comuns utilitzant una llengua estrangera i permet aplicar les competències digitals utilitzant smartphones i tauletes com eines d’informació.\nAmb l’objectiu de promoure la participació dels centres escolars públics al projecte Revista Escolar Digital (RED) s’ha creat la Beca RED-Acer for Education 2020-2021 promoguda per la companyia ACER Computer Ibérica i Blue Globe Media, empresa editora del diari per a joves. La Beca RED-Acer for Education 2020-2021 s’entregarà al millor projecte de diari escolar sobre una valoració de 20 punts totals.\nQualsevol centre d’educació reglada i públic de secundària i/o batxillerat de qualsevol Comunitat Autònoma d’Espanya i de Portugal. Es valorarà la concurrència a aquesta convocatòria de beca la participació de centres educatius amb recursos limitats o de màxima complexitat.\nEls centres educatius que vulguin optar a la Beca RED-Acer for Education 2020-2021 per formar part del projecte Revista Escolar Digital (RED) durant el curs 2020-2021 han d’enviar la seva proposta de treball i organitzativa que contempli els següents criteris:\nProposta organitzativa – 2 punts: Explicar quina és la proposta del centre per integrar el diari dins del seu programa anual i la càrrega d’hores setmanal destinada al projecte: si s’opta perquè sigui una assignatura optativa d’un curs, o una activitat voluntària, un projecte cooperatiu…\nDivulgació científica i continguts en anglès – 5 punts: Crear propostes per a que diferents àrees temàtiques aportin contingut al diari, especialment des de les matèries de ciències i llengua estrangera.\nParticipació transversal i oberta – 5 punts: Explicar les iniciatives que afavoreixin que els i les alumnes de tots els cursos coneguin la iniciativa del diari i puguin participar-hi com a redactors. A més, es valorarà la proposta de comunicació interna entre l’alumnat participant i els professors involucrats en el projecte així com amb l’equip de periodistes de Junior Report que acompanyi a la redacció per assegurar l’actualització i revisió de la capçalera.\nImpacte i audiència – 5 punts: Concretar les accions i els canals que ajudaran a la difusió dels continguts del diari entre tota la comunitat educativa i al barri o ciutat (xarxes socials, butlletí escolar, intranet…).\nIdees i propostes – 3 punts: Incloure idees i propostes complementàries per aplicar al diari escolar.\nTERMINI I ENVIAMENT DE LES PROPOSTES\nLes propostes hauran de presentar-se en format PDF en un màxim de dues pàgines a través del correu electrònic junior-report@blueglobe.media indicant a l’assumpte junior-report@blueglobe.media indicando en el asunto: “Beca RED-Acer for Education 2020-2021 + nom del centre”.\nA més, al cos del missatge s’ha d’especificar el nom, cognom i càrrec dins de l’organisme escolar de la persona de contacte a efectes de futures comunicacions.\nEl termini de presentació de propostes s’obri el dia de la publicació d’aquesta convocatòria de beca i fins el 30 de juny de 2020 a les 23.59h.\nLa participació a la Beca RED-ACER implica que el centre accepta constar en un llistat com a candidat a altres beques i/o ajudes per part d’institucions, empreses o particulars.\nDOTACIÓ DE LA BECA\nLa Beca RED-Acer for Education 2020-2021 finançarà el 100% del cost anual, valorat en 2.600€, que inclou els següents serveis:\nConveni que acredita la participació al projecte Revista Escolar Digital (RED)\nDomini i plantilla WordPress personalitzada amb el nom del centre\nAssessorament i correcció per part d’un periodista professional\nPla de Treball personalitzat (enviament de newsletter setmanal)\nPla d’Activitats i credencials (enviament de newsletter mensual)\nCurs i material sobre gèneres periodístics i mobile journalism\nCurs i tutorial sobre gestió de WordPress\nManteniment tècnic per garantir la seguretat del portal\nMaterials sobre posicionament SEO\nSegell que acredita al centre com a participant del projecte RED\nDiploma d’aptitud a tots els participants\nAccés gratuït a tots els materials de Junior Report Aula (valorats en 350€)\nEl jurat estarà compost pels impulsors i coordinadors de la xarxa de Revistes Escolars Digitals (RED), per professionals vinculats a l’àmbit de la comunicació i del sector educatiu i també per representants de la companyia tecnològica ACER.\nVERSIÓN CASTELLANO VERSÃO EM PORTUGUÊS\n+34 653 959 375\nComercial Comercial Available from 09:00 to 19:00 Available on SundayMondayTuesdayWednesdayThursdayFridaySaturday


Castell de Calaf | Mapes de Patrimoni Cultural\nCastell de Calaf Calaf\nCastell de Calaf. 08280 Calaf\nEs situa a la part més alta del nucli de Calaf. S'hi arriba des del Carrer Xuriguera.\nHa estat restaurat recentment.\nBCIN, Monument Històric. R-I-51-5218\nJaciment del Castell de Calaf\ndv., 20/11/2015 - 01:00\nEl conjunt que ens ha arribat fins avui ha patit diverses transformacions al llarg dels segles, des de la seva creació, decadència i restauració. En el moment de la seva construcció, s'alçà al cim d'un petit turó al nord del nucli urbà, on també s'hi va edificar l'església romànica de Sant Pere. El castell de Calaf es bastí al segle XI, però les restes que avui es conserven semblen correspondre a una edificació més tardana, probablement dels darrers segles de l'època medieval. L'estructura del castell és de planta poligonal, amb els cinc costats de mides diferents. Tant l'amplada nord-sud com l'oest-sudest és d'uns 28 m. Els murs, de grans carreus ben escairats, tenen un gruix que oscil·la entre els 270 i els 300 cm. L'estat de conservació dels murs i les torres abans de la restauració era força desigual, però en general totes les estructures presentaven un avançat estat de ruïna. Els murs més alts restaven a la banda sud, superant els 10 m. A llevant, la façana del castell tenia els extrems arrodonits amb una lleugera formació de torres que no es tanquen al seu interior. L'angle nord-oest estava parcialment derruït i al nord-est hi havia una torre de planta circular que es trobava enrunada. L'accés a aquesta torre per l'interior del castell estava tapiat i situat en un nivell molt inferior a l'actual, provocat per un rebliment del pati. La banda sud del castell va ser la més transformada en èpoques posteriors, probablement durant les guerres carlines, ja que bona part del mur fou reconstruït amb un parament molt més prim que la resta i s'hi van afegir espitlleres fetes amb maó. Els materials més antics del conjunt de les façanes són de carreus col·locats en fileres i morter de calç, mentre que les parets més modernes presenten un paredat amb diferents materials no ordenats i de menys qualitat en el morter. D'aquesta època és també la reedificació de bona part del perímetre del castell L'accés principal al castell estava situat a la banda meridional, on la muralla forma una reculada i el portal sobresurt respecte a la resta del mur. El portal, originàriament adovellat, fa 200 cm d'amplada i 270 cm d'alçada. Una rampa d'escales que puja des de els pendents del nucli urbà, suportada amb murs de traça circular adossats a la part baixa del castell, salva el desnivell existent entre la part baixa del castell i el portal d'accés. A l'interior del recinte restava un mur transversal en sentit oest-est situat a uns 4,80 m de la paret sud. A la part interior d'aquest mur, a la banda est, hi havia una cornisa de pedra situada a uns 120 cm del nivell del sòl que es podria relacionar amb l'existència d'un sostre. Cap dels paviments originals era visible. També es conservava una cisterna de grans dimensions situada al centre de l'espai clos. La restauració del castell es va dur a terme entre els anys 2009 i 2011. Abans, però, es van realitzar estudis previs i intervencions arqueològiques que van permetre conèixer les característiques constructives dels murs i la preexistència de dues dependències interiors. Una d'aquestes sales, a l'est, conservava l'arrancada de nou arcs de pedra que formaven l'estructura de la bodega subterrània de l'interior del castell. A l'estança de ponent també es van trobar cinc arcs que conservaven l'arrancada dels pilars i l'encaix de les dovelles a un dels murs.\nCont. Descripció: L'objectiu principal de la rehabilitació era la restauració de les estructures del castell. També es va projectar la reconstrucció puntual dels murs per tal de poder-los consolidar correctament. La torre de la façana nord va ser recuperada i es va construir una escala de caragol per facilitar l'accés a la part superior dels murs, on es va dissenyar un recorregut perimetral convertint el castell en un excel·lent mirador. La consolidació dels murs medievals es va fer mitjançant un reforç de la cimentació amb formigó armat i rejuntant els carreus amb morter. Pel que fa a l'obra nova, a l'exterior es va emprar obra de carreus, mentre que a l'interior es va optar pel formigó vist. El portal d'entrada es va reconstruir amb carreus de pedra llavorada. L'espai interior es va unificar amb una nova pavimentació, que va adaptar els diferents nivells originals de l'obra, i tant a l'antiga sala residencial com a l'espai de la bodega (que es conserva sense la coberta) es van emprar lloses de pedra. Entorn del castell s'ha constituït un ampli espai enjardinat, s'ha millorat el camí d'accés des del Portal de l'Hospital i s'ha creat un nou camí a la zona de ponent.\nLes primeres referències documentals del castell de Calaf apareixen en el document de donació de la terra de la Segarra amb els puigs de Calaf, Calafell i Ferrera atorgada per Borrell, bisbe de Vic, al levita Guillem de Mediona el 30 d'abril de 1015 per tal de què hi construís fortificacions, ho governés i hi portés agricultors que hi habitessin i cultivessin. Les terres que va rebre el levita Guillem el 1015 havien estat donades pel comte Borrell i la comtesa Ermesenda, entre el 1010 i el 1015, al bisbe de Vic. Del castell de Calaf no es tenen més noticies des del 1015 fins a la mort de Guillem de Mediona, que en el seu testament del 1031-1033 deixà el castell a un fill seu que era clergue i que devia tenir-lo en servei a l'església de Sant Pere de Vic. Pocs anys més tard sorgiren conflictes entre la casa de Cardona i el Bisbe, atès que els vescomtes de Cardona al·legaren que tenien els drets del lloc per una donació feta pels mateixos comtes Ramon Borrell i Ermesenda. El conflicte es va resoldre a favor dels vescomtes, els quals donaren a Sant Pere de Vic el castell de Calaf amb totes les pertinences, amb la condició que ells i els seus successors ho tindrien sota el patrocini de l'església osonenca i pagarien de cens anual un àpat al capítol de Vic. A partir d'aquí els bisbes de Vic serien senyors eminents i els vescomtes de Cardona feudataris seus i hi posarien castlans. Les desavinences respecte al castell continuaren durant els segles següents, però des del 1375 i fins a la desaparició dels senyorius jurisdiccionals amb la desamortització al segle XIX, el castell de Calaf quedà definitivament vinculat al comtat de Cardona. L'aspecte actual del castell és fruit de totes les reformes i modificacions que va patir en els diferents conflictes que es van succeir al llarg dels anys, fins que finalment fou abandonat després de les guerres carlines del segle XIX. A partir d'aquí començà un greu procés de degradació que acabà l'any 2009 amb la rehabilitació integral del castell per destinar-lo a usos culturals i turístics.\nAA.VV. (1992). Catalunya Romànica. Vol. XIX. L'Anoia.Barcelona: Fundació Enciclopèdia Catalana. SOLSONA PIÑA E. (2009). Projecte executiu de la Restauració del Castell de Calaf.


Sílvia Alcántara: “quan va sortir el llibre, creia que no els podria vendre tots” | Aquí Berguedà\nSílvia Alcántara: “quan va sortir el llibre, creia que no els podria vendre tots”\nSílvia Alcántara, nascuda a Puig-reig el 1944 i que fins als 20 anys va viure a Cal Vidal, parlarà avui a Berga de la seva novel·la “Olor de Colònia”, que ha estat un autèntic èxit de vendes en l’últim any pel que fa a ficció en català. El llibre, que explica la vida en una colònia tèxtil durant les dècades dels cinquanta i els seixanta, ha estat tot un “best-seller”. Un èxit que l’autora no esperava “de cap manera” i que l’ha portat a viure uns mesos molt intensos, amb presentacions i xerrades arreu de Catalunya.\nLes xifres d’“Olor de colònia” són excel·lents. En un any: 7 edicions i 35.000 exemplars venuts. En declaracions al programa “Berguedà Matí” de Ràdio Berga ha confessat que quan va saber que la novel·la es publicaria i que de la primera edició se’n farien 2.000 exemplars va pensar: “mare meva! però si no es vendran! i vaig començar a comptar amics, coneguts i parents, però vaig pensar que no els podia vendre tots…”. Però el boca-orella va funcionar a la perfecció fins al punt que va arribar a desbancar als rànquings de vendes el mateix Stieg Larsson, autor de la trilogia Mil·lenium.\nSegons Alcántara, un dels secrets de l’èxit és el llenguatge: “jo faig servir el parlar del Berguedà, la manera de parlar que fèiem servir a casa”. Però aquest no és l’únic motiu. Abans de començar a escriure novel·les, Sílvia Alcántara es va formar. Va estudiar català i va anar a una escola d’escriptura. Per això, creu que “l’estructura i el seny” amb què està elaborat el text ha contribuït en part a l’èxit. I no només això, també cal destacar, diu l’autora, que es tracta d’una novel·la “viscuda”, ja que a Cal Vidal hi va passar vint anys.\nLa bona rebuda per part dels lectors d”Olor de colònia” ha despertat interès per la novel·la fora de Catalunya. Està prevista una edició en castellà i també han mostrat interès editorials de països com Alemanya, França, Itàlia i Holanda. “Olor de Colònia” és la tercera novel·la que va escriure Sílvia Alcántara però la primera que li han publicat. Per després de l’estiu, ja està previst que una d’aquestes dues novel·les arribi a les llibreries. Això sí, no tindrà cap relació amb les colònies: “ja no tinc més ganes de parlar de colònies. La següent novel·la parlarà de sentiments i de l’esser humà”.\nSílvia Alcántara parlarà de la seva obra “Olor de colònia” avui, a les 7 de la tarda, al pavelló de Suècia de Berga, convidada per Òmnium Cultural i el Casal d’Europa.


Holiday Park Zadelsdorf.10 Zadelsdorf Alemanya - Ofertes d'hotels amb els MILLORS DESCOMPTES EN LÍNIA\nVeure tots els 15 allotjaments a Zadelsdorf.\nHoliday Park Zadelsdorf.10\n-, Zadelsdorf, Zadelsdorf, Alemanya, 7937 - Veure al mapa\nMés informació sobre Holiday Park Zadelsdorf.10\nEspai comú 2 llits individuals\nPer als viatgers què vulguin captar les imatges i els sons de Zeulenroda, Zadelsdorf 2 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nZadelsdorf 2 ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Zadelsdorf 2 és un lloc ideal d'estada pels viatgers que busquin encant, comfort i facilitat a Zeulenroda.\nCal que informeu el Holiday Park Zadelsdorf.10 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nAllotjaments a Zadelsdorf